Translate the text from Welsh to English.



 
Mae Maes Awyr Rhyngwladol Caerdydd (CIAL) yn borth hanfodol i Gymru ar gyfer busnes, twristiaid a theithwyr cyffredinol fel ei gilydd. Mae'n hanfodol i ddatblygiad economaidd Cymru fod gennym gysylltiadau rhyngwladol ar gyfer teithio i Gymru ac oddi yma, yn ogystal â drws agored croesawgar ar gyfer twristiaid.


Yn 2013 prynodd Llywodraeth Cymru Faes Awyr Caerdydd fel ychwanegiad strategol at seilwaith trafnidiaeth Cymru, ac i sicrhau ei ddyfodol ar ôl cyfnod estynedig o ddirywiad masnachol a datblygu gwasanaethau o ansawdd uchel a llwybrau ychwanegol i deithwyr.


O dan berchnogaeth Llywodraeth Cymru, mae'r maes awyr wedi cael ei weithredu hyd braich ar sail fasnachol a, hyd at 12 mis yn ôl, roedd wedi gweld ei sefyllfa’n gwella’n sylweddol. Yn ôl ffigurau gan yr Awdurdod Hedfan Sifil, ers 2013 roedd nifer y teithwyr Maes Awyr Caerdydd wedi cynyddu dros 50 y cant.


Yng Nghymru, fel mewn mannau eraill, mae COVID\-19 wedi cael effaith drychinebus ar drafnidiaeth gyhoeddus, ac rydym wedi sicrhau bod cymorth ychwanegol ar gael i gynnal gwasanaethau bysiau a rheilffyrdd yng Nghymru.  Mae'r Diwydiant Hedfanaeth wedi dioddef ergyd drom iawn yn fyd\-eang, ac mae bron pob taith i deithwyr wedi cael ei ganslo, mae meysydd awyr yn wag ac mae fflydoedd cyfan heb adael y llawr. Mae Maes Awyr Caerdydd wedi teimlo’r effeithiau yn yr un modd â phob maes awyr arall ledled y byd.


Er enghraifft, yr wythnos diwethaf cofnododd Maes Awyr Heathrow golled o £2 biliwn ar gyfer y flwyddyn, ar ôl i nifer y teithwyr yn ystod pandemig y coronafeirws ostwng i lefelau na welwyd mohonynt ers y 1970au.


Mae disgwyl i bandemig COVID\-19 effeithio ar y Diwydiant Hedfanaeth am sawl blwyddyn i ddod.


Ym mis Tachwedd 2020, dangosodd rhagolygon Standard \& Poor’s (S\&P) na fydd traffig awyr byd\-eang yn dychwelyd i lefelau cyn COVID\-19 yn ystod y cyfnod 2021 – 2023\.  Yn eu hamcanestyniadau, a gyhoeddwyd ym mis Tachwedd 2020, nododd S\&P y disgwylir i draffig awyr yn 2023 fod yn 12\.5% yn is na lefelau 2019\.


O ganlyniad i bandemig COVID\-19, mae'r Cyngor Meysydd Awyr Rhyngwladol (ACI) a'r Gymdeithas Gweithredwyr Meysydd Awyr (AOA) wedi diweddaru eu hamcanestyniadau tymor canolig ar gyfer nifer y teithwyr ym mis Rhagfyr 2020 a mis Chwefror 2021\. Mae'r amcanestyniadau a gyhoeddwyd gan yr AOA ym mis Chwefror 2021 yn cadarnhau bod y cyfyngiadau teithio estynedig yn arwain at adferiad arafach, gyda'r AOA yn rhagweld llwybr arafach at adfer yn y DU o'i gymharu ag amcanestyniadau byd\-eang yr ACI.


Gostyngodd traffig awyr byd\-eang i'w lefel isaf ers 17 mlynedd yn 2020: Gostyngodd nifer y teithwyr o 4\.5 biliwn yn 2019 i 1\.8 biliwn y llynedd gyda chwmnïau awyrennau'n colli cyfanswm o £270 biliwn oherwydd COVID. Mae adroddiad gan yr Awdurdod Hedfan Sifil (CAA) yn dangos mai’r gostyngiad a welodd Maes Awyr Caerdydd o 87% dros y flwyddyn diwethaf yn fwy na’r hyn a welwyd gan unrhyw faes awyr arall yn y DU.


Y flaenoriaeth i bob maes awyr ledled y byd, gan gynnwys Caerdydd, yw adfer, sicrhau cynaliadwyedd ac, yn y pen draw, gweld twf.


Ym mis Mawrth diwethaf gwnaethom benderfynu parhau i gadw ein maes awyr ar agor, i gefnogi cludo nwyddau a logisteg yn ystod y pandemig – roedd hyn hefyd yn sicrhau bod llawer o’r cyfarpar diogelu personol hanfodol yn cyrraedd y GIG yng Nghymru.  Mae'r Bwrdd a'r tîm rheoli yn CIAL wedi bod yn gweithio'n galed i leihau costau cymaint â phosibl ac i greu ffynonellau refeniw newydd.


Mae Maes Awyr Caerdydd wedi rhoi'r rhan fwyaf o'u staff ar absenoldeb ffyrlo drwy gynllun Llywodraeth y DU, er mwyn lleihau costau ar gyfer y busnes cymaint ag y bo modd.  


Yn ogystal, ar y dechrau rhoddodd Maes Awyr Caerdydd tua 60 o staff ar gontract i ddarparu gwasanaethau canolfan gyswllt i gynorthwyo cyfleusterau profi ac olrhain Awdurdodau Lleol Caerdydd a Bro Morgannwg. Mae Llywodraeth Cymru yn parhau i wneud popeth yn ei gallu i sicrhau bod Cymru'n parhau i fod â maes awyr cenedlaethol ar gyfer y dyfodol sy’n gallu ategu ein heconomi fel rhan o rwydwaith trafnidiaeth gyhoeddus integredig.  


Mae Llywodraeth y DU wedi darparu pecyn cymorth COVID newydd ar gyfer meysydd awyr gwerth £100 miliwn ar gyfer meysydd awyr yn Lloegr yn unig. Bydd Gogledd Iwerddon yn rhoi £10 miliwn o gyllid ar gyfer Meysydd Awyr Belfast, yn ogystal ag ystyried cymorth ar gyfer meysydd awyr rhanbarthol eraill fel rhan o'u cynllun rhyddhad ardrethi gwerth £150 miliwn.  Mae'r Comisiwn Ewropeaidd wedi cymeradwyo, o dan reolau cymorth gwladwriaethol yr UE, gynllun cymorth gwerth £17 miliwn GDP (tuag €20 miliwn) yn y DU i ddigolledu meysydd awyr yr Alban am eu colledion o ganlyniad i argyfwng y coronafeirws. Bydd Llywodraeth yr Alban yn rhoi £17 miliwn i Feysydd Awyr yr Alban i'w helpu yn ystod y cyfnod hwn.


Rwy’n disgwyl i Lywodraeth y DU adolygu ei pholisi Hedfanaeth i adlewyrchu'r sefyllfa eithriadol yr ydym ynddi ar hyn o bryd, ac i greu ac ariannu pecyn cymorth sylweddol sy’n gallu helpu gyda chostau rheoleiddiol ac ariannol meysydd awyr rhanbarthol hanfodol fel Caerdydd. Fodd bynnag, er gwaethaf y galwadau hyn ar Lywodraeth y DU, nid yw Maes Awyr Caerdydd wedi cael unrhyw gymorth uniongyrchol gan Lywodraeth y DU i sicrhau ei hyfywedd yn y tymor canolig a’r hirdymor. Fel y cyfranddaliwr, ac yn cydnabod pwysigrwydd y seilwaith allweddol hwn, rydym wedi penderfynu cymryd camau pendant yn awr – byddai oedi yn golygu colli'r maes awyr a'n buddsoddiad cyfan


Mae Llywodraeth Cymru wedi cytuno ar becyn ariannol i roi cymorth i Faes Awyr Rhyngwladol Caerdydd (CIAL) yn y tymor canolig, yn erbyn cynllun pum mlynedd ar gyfer achub ac ailstrwythuro'r maes awyr. Mae’r pecyn cymorth busnes hwn gan y Llywodraeth yn bodloni telerau’r Cytundeb Masnach a Chydweithredu rhwng y DU â’r UE, yn enwedig y darpariaethau sy'n ymwneud â chymorthdaliadau at ddibenion achub ac ailstrwythuro. Rydym wedi cytuno ar fuddsoddiad drwy grant o hyd at £42\.6 miliwn, a roddir i alluogi Maes Awyr Caerdydd i ailstrwythuro ei weithrediadau, a sicrhau ei hyfywedd hirdymor.


Ar wahân i hynny, fel unig gyfranddalwyr Maes Awyr Caerdydd, rydym wedi gwneud y penderfyniad ar sail fasnachol yn unig i ddileu £42\.6 miliwn o ddyled y maes awyr. Mae'r penderfyniad hwn yn cynyddu'r tebygolrwydd o adennill y benthyciadau mae Llywodraeth Cymru wedi’u buddsoddi, ac yn rhoi'r opsiwn cost oes isaf. Mae'n rhoi'r ffordd orau i Weinidogion Cymru ar gyfer symud ymlaen fel unig gyfranddalwyr y maes awyr o safbwynt masnachol.


Rydym hefyd yn lleihau gwerth yr ecwiti ar yr adeg hon fel cam doeth i adlewyrchu colli gwerth o ganlyniad i COVID, cyfanswm o £46\.3 miliwn.  Rwy’n hyderus mai cymryd y camau hyn yw’r ffordd orau o ddiogelu gwerth y buddsoddi cyhoeddus yn y maes awyr, a sicrhau ei fod yn gynaliadwy yn y dyfodol.


Bydd perfformiad Maes Awyr Caerdydd yn cael ei fonitro yn erbyn ei gynllun ailstrwythuro, a bydd perfformiad yn cael ei reoli'n rheolaidd er mwyn gwerthuso a diogelu ein buddsoddi parhaus.


Mae'r pecyn buddsoddi hwn yn helpu i ddiogelu swyddi ac yn cadw cysylltiadau mewn ardal o’r DU lle, ochr yn ochr â’n rhaglen gyffrous newydd ar gyfer y Metro, rydym am adeiladu seilwaith o ansawdd uchel i ategu’r economi. Bydd yr arian hwn yn helpu i gynnal hyd at 5,200 o swyddi anuniongyrchol drwy weithgareddau economaidd cwmnïau ar safle’r maes awyr, a’r cwmnïau yn y gadwyn gyflenwi ehangach, ar adeg pan ydym yn gwybod bod angen cymorth ar y sector Hedfanaeth.


Mae gwasanaethau Wizz newydd sydd wedi cael eu cyhoeddi yn newyddion i'w groesawu, ac yn gam cadarnhaol a fydd yn helpu Maes Awyr Caerdydd i adfer o effeithiau pandemig COVID\-19\.  Bydd y gwasanaethau'n cynyddu'r dewis i deithwyr, yn creu swyddi ac yn ychwanegu at fanteision economaidd y maes awyr, ac edrychaf ymlaen at weld y naw llwybr newydd a fydd ar gael yn y misoedd nesaf.


Mae adeiladu economi a system drafnidiaeth sy'n addas ar gyfer y dyfodol yn golygu gweithredu nawr i ategu ein seilwaith a'n hasedau hanfodol, cenedlaethol yn ystod cyfnod anodd ac eithriadol COVID . Yn yr un modd ag y mae wedi cefnogi gwasanaethau hanfodol eraill yn ystod y pandemig hwn, mae Llywodraeth Cymru wedi gweithredu'n gyflym ac yn bendant – yn yr achos hwn i helpu i sicrhau Maes Awyr Caerdydd a sicrhau y gall gyfrannu at ein hadferiad.


Byddaf yn hysbysu’r Senedd am ddatblygiadau ym Maes Awyr Caerdydd, a byddaf yn hapus i ateb cwestiynau gan aelodau yn ystod fy sesiwn gwestiynau y prynhawn yma.







Translation:


 
Cardiff International Airport (CIAL) is a vital gateway to Wales for business, tourists and general travellers alike. It is vital for Wales’s economic development that we have strong international connectivity to and from Wales as well as a welcoming open door for tourism.


In 2013, the Welsh Government purchased Cardiff Airport as a strategic addition to Wales’ transport infrastructure and to secure its future after an extended period of commercial decline and develop high\-quality services and additional routes for passengers.


Under Welsh Government ownership, the airport has been operated at arm’s length on a commercial basis and, up until 12 months ago, had witnessed a significant turnaround in fortunes. So much so that since 2013, figures from the Civil Aviation Authority showed that passenger growth at Cardiff Airport had increased by over 50 per cent.


Within Wales, as elsewhere, COVID\-19 has had a catastrophic impact on public transport and we have made additional support available to maintain bus and rail services in Wales. The Aviation Industry globally has been hit particularly badly and virtually all passenger flights have been curtailed, airports are deserted and entire fleets have been grounded. That impact has been felt at Cardiff Airport as it has been at every other airport across the world.


For instance, last week Heathrow Airport reported a £2bn annual loss after passenger numbers during the coronavirus pandemic dropped to levels not last seen since the 1970s.


The COVID\-19 pandemic is expected to impact the aviation industry for several years to come.


As of November 2020, Standard \& Poor’s (S\&P) forecasted that global air traffic will not return to pre\-COVID\-19 levels over the period 2021 – 2023\. In their projections, published in November 2020, S\&P noted that, in 2023, traffic is expected to be 12\.5% below 2019 levels.


As a consequence of the COVID\-19 pandemic, the Airports Council International (ACI) and the Airports Operators Association (AOA) have updated their medium\-term projections of passenger traffic in December 2020 and February 2021 respectively. The projections published by the AOA in February 2021 confirm that the prolonged travel restrictions lead to a slower recovery, with the AOA projecting a slower path to recovery in the UK compared with the ACI’s global projections.


Global air traffic fell to its lowest level for 17 years in 2020: Passenger numbers plunged from 4\.5bn in 2019 to 1\.8bn last year with airlines losing a combined £270bn due to COVID. A Civil Aviation Authority (CAA) report shows Cardiff Airport as having the biggest decline over the past year of 87% over any other UK airport.


The priority for all airports across the globe, including Cardiff, is recovery, sustainability, and eventual growth.


Since last March we made the conscious decision to keep our airport open to support freight and logistics during the pandemic which also saw delivery of much needed PPE for the NHS in Wales. The Board and management team at CIAL have been working hard to reduce costs as much as possible and generate new sources of revenue.


Cardiff Airport have put most of their staff on the UK Government’s furlough scheme in order to provide maximum cost savings to the business.


Alongside this Cardiff Airport originally contracted out around 60 staff to provide a call\-centre service to support Cardiff and Vale of Glamorgan Local Authorities test and trace facilities. The Welsh Government continues to do what it can to ensure Wales continues to have a national airport into the future that can support our economy as part of an integrated public transport network.


The UK Government has provided a new £100m airport COVID support package which is for English airports only. Northern Ireland will provide £10m in funding for Belfast airports, plus support for other regional airports will be considered as part of their £150m rate relief scheme. The European Commission has approved, under EU State aid rules, a GBP 17 million (approximately €20 million) UK aid scheme to compensate Scottish airports for the damage suffered due to the coronavirus outbreak. Scottish Government will provide £17m to Scottish Airports to help them through this period.


I expect the UK Government to review its Aviation policy to reflect the extraordinary situation we are now in and to create, and fund, a substantial package of support that can support the regulatory and financial costs on critical regional airports such as Cardiff. However, despite these calls to the UK Government, Cardiff Airport has not received any direct support from the UK Government to ensure its medium to long\-term viability.  As the shareholder, and recognising the importance of this key infrastructure, we have decided to take decisive action now – to delay would mean the loss of the airport and our entire investment


The Welsh Government have agreed a financial package to provide support to Cardiff International Airport Limited (CIAL) in the medium term against a five year plan for the rescue and restructure of the airport. This Government business support package satisfies the terms of the UK\-EU Trade and Co\-operation Agreement, in particular the provisions around subsidies for the purposes of rescue and restructure. We have agreed investment by way of a grant of up to £42\.6m which will be given to enable Cardiff Airport to restructure its operations, and secure its long term viability.


Separately, as sole shareholders of Cardiff Airport, we have made the decision on a purely commercial basis to write off £42\.6 million of the airports debt. This decision maximises the likelihood of recovery of Welsh Government loan investment and delivers the lowest lifetime cost option. It provides the best way forward for the Welsh Ministers as sole shareholders of the airport from a commercial perspective,


We are also impairing the equity at this time as a prudent step to reflect the loss of value as a result of COVID which amounts to £46\.3m. By taking this action we are confident that this will best protect the value of the public investment in the airport and ensure that it is sustainable into the future.


The performance of Cardiff Airport as against its restructure plan will be monitored and performance managed regularly in order to evaluate and protect our ongoing investment.


This investment package helps protect jobs and preserves connectivity in an area of the UK where, alongside our exciting new Metro programme, we want to build high quality infrastructure to support the economy. This funding will help sustain up to 5,200 indirect jobs retained from the economic activity of the firms on\-site at the airport and from the firms in the wider supply chain, at a time when we know the Aviation sector needs support.


The announcement of the new Wizz services is welcome news and a positive step that will help Cardiff Airport emerge from the impact of the COVID\-19 pandemic. The services will increase choice for passengers, create jobs and add to the airport’s economic benefits and I look forward to the nine new routes being made available in the coming months.


Building an economy and transport system fit for the future means taking action now to support our vital, national infrastructure and assets through these difficult and extraordinary days of COVID. Just as it has done supporting other critical services through this pandemic, the Welsh Government has acted swiftly and decisively – in this case to help secure Cardiff Airport and ensure it can contribute to our recovery.


I will keep the Senedd informed of developments at Cardiff Airport and will be happy to answer questions from members during my questions this afternoon.